**Antonio Conte**|  |
| Asmeniniai duomenys |
| **Pilnas vardas** | Antonio Conte |
| Gimimo data | 1969 m. liepos 31 d. (54 metai) |
| Gimimo vieta | Lečė, Italija |
| Klubai |
| Dabar žaidžia |  |
| **Pozicija** | treneris |
| Profesionalūs klubai\* |
| 1985–1991 1991–2004 | US LecceJuventus FC | 81 (1)296 (29) |
| Nacionalinė komanda\*\* |
| 1994–2000 | Italija Italija | 20 (2) |
|  Treniruotos komandos |
| 2005–20062006–20072007–20092009–20102010–20112011–20142014–20162016–20182019–20212021–2023 | AC Siena (asistentas)A.S.D. Atletico ArezzoAS BariAtalanta BCAC SienaJuventus F.C.Italija ItalijaChelsea FCFC Internazionale MilanoTottenham Hotspur FC |
| 
\*\* Nacionalinės komandos pasirodymų irįvarčių duomenys {{{ntupdate}}}. |

**Antonijus Kontė** (*Antonio Conte*, g. 1969 m. liepos 31 d.) – buvęs Italijos futbolininkas, nuo 2005 m. dirbantis futbolo treneriu. Nuo 2011 iki 2014 m. jis vadovavo Juventus klubui, o nuo 2014 iki 2016 m. – Italijos rinktinei.

Pasibaigus 2016 m. Europos futbolo čempionatui italas tapo Chelsea klubo treneriu, kuriam vadovavo iki 2018 m. liepos.

Žaidėjo karjera
---------------

Savo kaip žaidėjo karjerą Kontė pradėjo gimtojo Lečės miesto komandoje Lecce, Serie A debiutuodamas 1985 m. Šioje komandoje per 89 rungtynes saugas pelnė vieną įvartį. 1992 m. Conte persikėlė į *Juventus* ekipą. Kurį laiką italas buvo komandos kapitonu, kol šią rolę perėmė Alessandro Del Piero. Iš viso šiame klube Conte sužaidė 295 rungtynes.

Nuo 1994 iki 2000 m. Antonijus žaidė Italijos vyrų futbolo rinktinėje, su kuria sužaidė 20 rungtynių. Jis dalyvavo 1994 m. pasaulio futbolo čempionate ir 2000 m. Europos futbolo čempionate.

Trenerio karjera
----------------

Baigęs futbolininko karjerą, Conte nuo 2005 m. dirbo trenerio asistentu *Siena* ekipoje.

2006 m. liepos mėnesį italas buvo paskirtas Serie B lygos komandos *Arezzo* vyriausiuoju treneriu. Tačiau dėl prastų rezultatų 2006 m. spalio 31 d. buvo atleistas. 2007 m. kovo mėnesį klubas vėl pakvietė italą tapti šios komandos treneriu. Tuo metu ekipa sugebėjo pelnyti penkias pergales iš eilės ir pakilti iš paskutinės lygos vietos.

2007 m. pabaigoje antrai sezono pusei Antonio buvo paskirtas Serie B ekipos *Bari* treneriu. Vėliau klubas sugebėjo pakilti į Serie A lygą.

2009 m. rugsėjo 21 d. treneris persikėlė į *Atalanta BC* klubą. Dėl nesėkmingų klubo rezultatų treneris dažnai konfliktuodavo su komandos vadovais ir ekipos sirgaliais. 2010 m. sausio 6 d. ekipai 0-2 pralaimėjus *S.S.C. Napoli* ekipai, treneris tik policijos dėka sugebėjo per agresyvius sirgalius palikti stadioną. Kitą dieną treneris pasitraukė iš šių pareigų.

2010 m. gegužės 9 d. *AC Siena* ekipa paskyrė Conte vyriausiuoju treneriu su užduotimi padėti ekipai pakilti iš Serie B lygos. Klubui tai pavyko ir 2011–2012 m. sezone ji žais Serie A lygoje.

Po tokios trenerio sėkmės gegužės 22 d. *Juventus F.C.* sporto direktorius Giuseppe Marotta pranešė, kad naujame sezone ekipos treneriu taps Antonio Conte. Šiose pareigose italas pakeitė Luigi Del Neri.

2012 m. treneriui buvo skirtas „Trofeo Maestrelli" apdovanojimas, kaip geriausiam 2011/2012 m. Italijos treneriui.

Kitus du sezonus treneris sėkmingai vadovavo Juventus ekipai ir su ja tapo 3 kartus iš eilės Serie A čempionu. 2013-2014 m. sezoną komanda surinkusi 102 taškus pasiekė naują lygos rekordą.

Besiruošiant 2014–2015 m. sezonui treneris paskelbė apie savo pasitraukimą iš komandos. Pasak oficialių pranešimų, tai buvo padaryta nesutarus su komandos vadovybe dėl strategijos bei naujų komandos tikslų ateinantiems sezonams.

2014 m. rugpjūčio 14 d. A. Conte tapo naujuoju Italijos rinktinės treneriu, sudaręs su federacija dvejų metų sutartį.

2016 m. Europos futbolo čempionate A. Conte nuvedė komandą iki ketvirtfinalio, kuriame po baudinių serijos pralaimėjo Vokietijai. Po čempionato italas atsisveikino su rinktine ir tapo „Chelsea" klubo treneriu.

Nuo 2019 m. treniravo Milano Inter ekipą. 2021 m. su ja laimėjo Serie A, tačiau pasibaigus sezonui komandą paliko.

2021 m. lapkričio 2 d. paskirtas Londono „Tottenham Hotspur" treneriu.

2023 m. kovo 26 d. treneris buvo atleistas iš Londono klubo.

Vaidmuo 2011–2012 m. Italijos futbolo skandale
----------------------------------------------

Euro 2012 metu buvęs Siena klubo futbolininkas Filippo Carobbio apkaltino A. Conte dalyvavimu sutariant rungtynių rezultatus 2011 m. A. Conte advokatas ir Juventus prezidentas Andrea Agnelli atmetė bet kokią galimybę dėl Conte dalyvavimo šiame skandale.

2012 m. rugpjūčio 10 d. po tyrimo Italijos futbolo federacija paskelbė, kad Juventus treneris A. Conte nušalintas nuo Serie A rungtynių 10 mėnesių už informacijos nuslėpimą apie sutartas rungtynes Novara-Siena ir AlbinoLeffe-Siena.

2012 m. rugpjūčio 11 d. laimėtą Italijos super taurę Juventus žaidėjai skyrė treneriui Conte.

2012 m. rugpjūčio 22 d. Italijos teismas atmetė kaltinimus dėl Novara-Siena rungtynių rezultato sutarimą, tačiau paliko galioti 10 mėnesių bausmę dėl AlbinoLeffe-Siena rungtynių.

2012 m. spalio 6 dieną Italijos arbitražas sušvelnino 10 mėnesių bausmę iki 4 mėnesių.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| JAV 1994 | 2 vieta | 2 | 0 | 0 | 0 | 0 |
| **Žemyno čempionatai** |
| Belgija-Olandija 2000 | 2 vieta | 3 | 1 | 1 | 0 | 0 |

Laimėjimai
----------

### Žaidėjo karjera

**Juventus**

* Serie A: 1994–95, 1996–97, 1997–98, 2001–02, 2002–03 m.
* Coppa Italia: 1994–95 m.
* Supercoppa Italiana: 1995, 1997, 2002, 2003 m.
* UEFA Čempionų lyga: 1995–96 m.
* UEFA taurė: 1992–93 m.
* FIFA tarpžemyninė taurė: 1996 m.
* Intertoto taurė: 1999 m.

### Trenerio karjera

**Bari**

* Serie B: 2008–09 m.

**Juventus**

* Serie A: 2011–12, 2012–13, 2013–14 m.
* Supercoppa Italiana: 2012, 2013 m.

**Chelsea**

* Premier League: 2016–17 m.
* FA taurė: 2017–18 m.

**Inter Milan**

* Serie A: 2020–21 m.

Šaltiniai
---------

1. ↑  Official: Conte signs with Chelsea
2. ↑  Antonio Conte: Chelsea sack Italian after two years in charge
3. ↑  [ Il tecnico litiga con i tifosi
E viene portato via a forza] Archyvuota kopija 2011-07-22 iš Wayback Machine projekto.
4. ↑  Giuseppe Marotta reveals Juventus will appoint Antonio Conte as new coach Archyvuota kopija 2012-03-24 iš Wayback Machine projekto.
5. ↑  Juve scoop two awards at Trofeo Maestrelli ceremony
6. ↑  OFFICIAL: CONTE QUITS JUVENTUS
7. ↑  Antonio Conte agrees to become new Italy coach
8. ↑  A. Conte nuo kito sezono treniruos „Chelsea" Archyvuota kopija 2016-09-25 iš Wayback Machine projekto.
9. ↑  *Antonio Conte: Inter Milan part company with title-winning manager*. BBC, 2021-05-26. Nuoroda tikrinta 2021-05-26.
10. ↑  „Antonio Conte: Tottenham appoint former Chelsea boss as new manager". BBC, 2021-11-02. Nuoroda tikrinta 2021-11-02.
11. ↑  „Tottenham" klubas atleido Antonio Conte
12. ↑  Conte handed 10-month ban in Scommessopoli scandal Archyvuota kopija 2013-12-03 iš Wayback Machine projekto.
13. ↑  Juventus dedicate Supercoppa Italiana win to banned Conte
14. ↑  A. Contes diskvalifikacija sumažinta nuo 10 iki 4 mėnesių[neveikianti nuoroda]
15. ↑  „A. Conte". Soccerway. Nuoroda tikrinta 16 December 2015.
16. ↑  Massimo Perrone (17 August 2013). „Supercoppa Lazio-Juve ai raggi X: tutti i numeri della sfida" (italų). La Gazzetta dello Sport. Nuoroda tikrinta 15 January 2018.
17. ↑  „Manager profile: Antonio Conte". Premier League. Nuoroda tikrinta 19 September 2018.
18. ↑  McNulty, Phil (19 May 2018). „Chelsea 1–0 Manchester United". BBC Sport. Nuoroda tikrinta 27 May 2018.

Nuorodos
--------

* soccerway
* national-football-teams.com
* transfermarkt.com
* fussballdaten.de
* soccerbase.com
* worldfootball.net
* bdfutbol.com